Document ID: 32007R0105

KOMISIJAS REGULA (EK) Nr. 105/2007
(2007. gada 1. februāris),
ar ko groza pielikumus Eiropas Parlamenta un Padomes Regulai (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 26. maija Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi (1), un jo īpaši tās 5. panta 4. punktu,
tā kā:
(1)
Regula (EK) Nr. 1059/2003 paredz reģionālās klasifikācijas tiesisko regulējumu, lai nodrošinātu saskaņotu reģionālās statistikas datu vākšanu, apkopošanu un izplatīšanu Kopienā.
(2)
Regulas (EK) Nr. 1059/2003 pielikumos ir minētas statistikā izmantojamās teritoriālās vienības.
(3)
Saskaņā ar Regulas (EK) Nr. 1059/2003 5. panta 4. punkta noteikumiem NUTS klasifikācijas grozījumus pieņem kalendārā gada otrajā pusē, ne biežāk kā ik pēc trim gadiem.
(4)
Saskaņā ar Komisijai iesniegto informāciju vairākās dalībvalstīs ir mainījies administratīvi teritoriālais iedalījums.
(5)
Tāpēc attiecīgi jāgroza Regula (EK) Nr. 1059/2003.
(6)
Šajā regulā paredzētie pasākumi ir saskaņā ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1059/2003 pielikumus aizstāj ar šīs regulas pielikuma tekstu.
2. pants
Šo regulu piemēro attiecībā uz datu nosūtīšanu Komisijai (Statistikas birojam) no 2008. gada 1. janvāra.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 1. februārī.

Labels: 18
19